b'\n_START_ARTICLE_\nHidroxilbastn\xc3\xa4sita-(Nd)\n_START_SECTION_\nCaracter\xc3\xadstiques\n_START_PARAGRAPH_\nLa hidroxilbastn\xc3\xa4sita-(Nd) \xc3\xa9s un carbonat de f\xc3\xb3rmula qu\xc3\xadmica Nd(CO\xe2\x82\x83)(OH). Cristal\xc2\xb7litza en el sistema hexagonal. Es troba en apilats de cristalls en forma de plaques, d\'aproximadament 0,2 mil\xc2\xb7l\xc3\xadmetres, i en intercreixements massius. La seva duresa a l\'escala de Mohs es troba entre 1 i 2, sent un mineral molt tou. \xc3\x89s l\'an\xc3\xa0leg amb neodimi de la hidroxilbastn\xc3\xa4sita-(La) i la hidroxilbastn\xc3\xa4sita-(Ce)._NEWLINE_Segons la classificaci\xc3\xb3 de Nickel-Strunz, la hidroxilbastn\xc3\xa4sita-(Nd) pertany a "05.BD: Carbonats amb anions addicionals, sense H\xe2\x82\x82O, amb elements de terres rares (REE)" juntament amb els seg\xc3\xbcents minerals: cordilita-(Ce), lukechangita-(Ce), zhonghuacerita-(Ce), kukharenko\xc3\xafta-(Ce), kukharenko\xc3\xafta-(La), ceba\xc3\xafta-(Ce), ceba\xc3\xafta-(Nd), arisita-(Ce), arisita-(La), bastn\xc3\xa4sita-(Ce), bastn\xc3\xa4sita-(La), bastn\xc3\xa4sita-(Y), hidroxilbastn\xc3\xa4sita-(Ce), hidroxilbastn\xc3\xa4sita-(La), parisita-(Ce), parisita-(Nd), r\xc3\xb6ntgenita-(Ce), sinquisita-(Ce), sinquisita-(Nd), sinquisita-(Y), thorbastn\xc3\xa4sita, bastn\xc3\xa4sita-(Nd), horvathita-(Y), qaqarssukita-(Ce) i huangho\xc3\xafta-(Ce).\n_START_SECTION_\nFormaci\xc3\xb3 i jaciments\n_START_PARAGRAPH_\nAquesta esp\xc3\xa8cie t\xc3\xa9 dues localitats tipus: els dip\xc3\xb2sits de bauxita de Nissi (Lokris, Gr\xc3\xa8cia), i a Zagrad (Nik\xc5\xa1ic, Montenegro). Tamb\xc3\xa9 ha estat descrita a Rejkovo (Regi\xc3\xb3 de Bansk\xc3\xa1 Bystrica, Eslov\xc3\xa0quia) i a la glacera de Darai-Pioz (Region of Republican Subordination, Tadjikistan).'